### Beslutning

Taget til efterretning.

### Sagsfremstilling

## Resume og sagens baggrund

Kommunalbestyrelsen besluttede den 25. januar 2022 at oprette en borgerrådgiverfunktion i Kalundborg Kommune og godkendte den 30. marts 2022 en funktionsbeskrivelse for funktionen. Borgerrådgiveren blev ansat 15. august 2022 og Kommunalbestyrelsen skal med denne sag tage borgerrådgiverens første beretning til efterretning.

## Indstillinger

Kommunaldirektøren indstiller

1. at borgerrådgiverens beretning tages til efterretning
2. at borgerrådgiverens kommende beretninger afgives for perioden 1. juni til 31. maj tages til efterretning.

## Behandling

Økonomiudvalget, Kommunalbestyrelsen.

## Sagsfremstilling

Borgerrådgiveren skal i en årlig beretning redegøre for sin virksomhed, herunder eventuelle konstateringer af overordnede forhold inden for borgerrådgiverens kompetence, som ikke er tilfredsstillende i kommunens sagsbehandling og borgerbetjening m.v. Borgerrådgiveren kan i den forbindelse komme med forslag og anbefalinger til Kommunalbestyrelsen. Beretningen offentliggøres – og er i denne sag vedlagt som bilag.

Borgerrådgiveren kommer i beretningen med fire anbefalinger:

* Anbefaling om kvitteringsskrivelser og bedre procesoverblik for borgeren.
* Anbefaling om tilgængelighed og overholdelse af vedtagne sagsbehandlingstider.
* Anbefaling om at udvide arbejdet med at tænke på tværs i organisationen med borgeren i centrum.
* Anbefaling om fortsat at sætte forvaltningsretten og den gode forvaltningsskik i fokus.

Borgerrådgiverens beretning er udarbejdet for perioden 15. august 2022 – 31. maj 2023. Kommende beretninger vil dække et helt år – perioden fra 1. juni til 31. maj, således at Kommunalbestyrelsen årligt behandler beretning på førstkommende møde efter sommerferien.

## Økonomiske konsekvenser

Ingen.

### Sagens forløb

23-08-2023 Økonomiudvalget
Anbefales.